Document ID: 32001R1384

Kommissionens forordning (EF) nr. 1384/2001
af 6. juli 2001
om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 1365/2000(2), særlig artikel 13, stk. 12, og
ud fra følgende betragtninger:
(1) Ved Kommissionens forordning (EØF) nr. 3846/87 af 17. december 1987 om fastsættelsen af nomenklaturen over eksportrestitutioner for landbrugsprodukter(3), senest ændret ved forordning (EF) nr. 2849/2000(4), fastsættes der på grundlag af den kombinerede nomenklatur en nomenklatur over eksportrestitutioner for landbrugsprodukter.
(2) Ved Kommissionens forordning (EF) nr. 1230/2001 af 21. juni 2001 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(5) ændres de supplerende bestemmelser 2.A.a), 2.A.c) og 2.C til kapitel 2 i den kombinerede nomenklatur for at sikre en ensartet anvendelse af denne med hensyn til tarifering af kæbe-, hals- og bovsnitte.
(3) Som følge af disse ændringer bør listen over produkter, der er berettiget til eksportrestitutioner, tydeliggøres, navnlig med hensyn hele og halve kroppe, bov, forende samt kæbe-, hals- og bovsnitte, der foreligger særskilt, således at nomenklaturen over eksportrestitutioner kan anvendes ensartet i alle medlemsstaterne.
(4) Da der for øjeblikket er et stort antal sager om produkters restitutionsberettigelse, der endnu ikke er afgjort, bør nogle af disse præciseringer anvendes på disse sager.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Sektor 6 i bilag I til forordning (EØF) nr. 3846/87 affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 30. juli 2001. Bestemmelserne i fodnote 12, 13 og 14 i bilaget anvendes dog på transaktioner, hvor der endnu ikke er truffet endelig afgørelse om betaling eller frigivelse af sikkerhedsstillelsen eller om, hvad der skal ske som følge af den efterfølgende kontrol, på tidspunktet for denne forordnings ikrafttrædelse.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juli 2001.

Labels: 3
17
6